Agerup

Agerup er en gård ved Berganveien like nord for Torød og Årøysund på Nøtterøy i Færder kommune. Den stammer fra 1700-tallet og er et fredet kulturminne. Hovedbygningen er et stort tømmerhus på to etasjer som er kledd utvendig med lektepanel. Den har bredt saltak og symmetrisk plasserte vinduer. Huset ble om- og påbygd i 1799, og har siden da hatt sin nåværende form, blant annet med en innbygga svalgang i to etasjer mot øst og en eldre kjerne i sør. Foran den østlige inngangen er det en søyleveranda med initialene til Christen Nielsen Agerup over døra. Bygningene er i dag malt i gult og hvitt.

Navnet Agerup kommer trolig fra gammelnorsk Agaruð.Akerup i Nøtterø – en bygdebok I Biskop Eysteins jordebok ble det skrevet Agharudhi. Det har også vært skrevet Akerup.

Referanser

Eksterne lenker


Kategori:Gårder i Færder
Kategori:Nøtterøy
Kategori:Kulturminner i Færder